open-index/open-wikipedia-markdown huggingface dataset:
Fonseca

**Fonseca** tai **Fonseka** on muun muassa seuraavien henkilöiden sukunimi:

* António Valente da Fonseca (1884–1972), portugalilainen katolinen piispa
* Branquinho da Fonseca (1905–1974), portugalilainen kirjailija ja päätoimittaja
* Daniel Fonseca (s. 1969), uruguaylainen jalkapalloilija
* Danny Fonseca (s. 1979), costaricalainen jalkapalloilija
* Deodoro da Fonseca (1827–1892), Brasilian ensimmäinen presidentti
* Edivaldo Martins Fonseca (1962–1993), brasilialainen jalkapalloilija
* Ferdinand Joseph Fonseca (1925–2015), intialainen katolinen piispa
* Francisco Fonseca (s. 1979), meksikolainen jalkapalloilija
* Henrique Sereno Fonseca (s. 1985), portugalilainen jalkapalloilija
* Jorge Fonseca (s. 1992), portugalilainen judon maailmanmestari
* Jorge Carlos Fonseca (s. 1950), kapverdeläinen poliitikko
* José Maria Fonseca, *Zé Maria* (s. 1982), portugalilainen beachfutispelaaja
* Juan Rodríguez de Fonseca (1451–1524), espanjalainen piispa ja hovimies
* Julio Fonseca (1885–1950), costaricalainen säveltäjä
* Lyndsy Fonseca (s. 1987), yhdysvaltalainen näyttelijä
* Mário Jorge da Fonseca Hermes (1926–2018), brasilialainen koripalloilija
* Paulo Fonseca (s. 1973), portugalilainen jalkapalloilija ja valmentaja
* Pedro Vicente Fonseca (s. 1935), brasilialainen koripalloilija
* Ramón Fonseca Mora (s. 1952), panamalainen kirjailija ja lakimies, toinen Mossack Fonseca -asianajotoimiston perustajista
* Rolando Fonseca Jiménez (s. 1974), costaricalainen jalkapalloilija
* Rolando Jorge Pires da Fonseca (s. 1985), portugalilainen jalkapalloilija
* Sarath Fonseka (s. 1950), srilankalainen upseeri ja poliitikko
* Simão Pedro Fonseca Sabrosa (s. 1979), portugalilainen jalkapalloilija.

## Katso myös
* Fonsecanlahti
Jarrell

**Jarrell** on muun muassa seuraavien henkilöiden sukunimi:

* Charles Michael Jarrell (s. 1940), yhdysvaltalainen katolinen piispa
* Michael Jarrell (s. 1958), sveitsiläinen säveltäjä
* Randall Jarrell (1914–1965), yhdysvaltalainen kirjailija, kriitikko, esseisti ja kääntäjä.
Pizzaleikkuri

**Pizzaleikkuri** on pizzan tai muiden paloiksi jaettavien ruoka-annosten leikkaamiseen tarkoitettu työkalu. Yleisimmässä mallissa on varteen akseloitu pyöreä, pyörivä ja sileäreunainen terä. 

Pizzaleikkurin kaltainen pyöreällä rullaterällä varustettu väline patentoitiin ensimmäisen kerran vuonna 1892. Alkuperäisessä patenttihakemuksessa mainittu nimi "*roller knife for trimming wallpaper*" eli "rullaveitsi tapetin leikkaamiseen" kuitenkin viittaa siihen, että leikkuri on alun perin tarkoitettu tapetoinnissa käytettäväksi työkaluksi. Ilmeisesti väline on otettu käyttöön pizzan leikkuuvälineenä vasta myöhemmin. 

## Katso myös
*Leivinpyörä

## Lähteet

## Aiheesta muualla
Lieksan tyttö

**Lieksan tyttö** on pohjoiskarjalaisen (Joensuu, Outokumpu, Valtimo) Huojuva lato -yhtyeen mini-CD-julkaisu vuodelta 2012. Levy-yhtiö on Suomen Maaseutumusiikkiyhdistys ja luettelotunnus SMYCD-11.

Albumin nimikappale on alun perin Nick Lowen säveltämä ”Country Girl” Brinsley Schwarz -yhtyeen vuoden 1970 kakkosalbumilta *Despite It All*.

Albumin julkaisua seuraavana päivänä Huojuva lato oli Helsingin Tavastia-klubilla toisena esiintyjänä konsertissa, jossa Freud Marx Engels & Jung aloitti Albumiklassikko-kiertueensa.

## Kappaleet
Kaikki kappaleet sovittanut Huojuva lato.

#
#
#
#
#

## Kokoonpano

;Yhtye
* Suonna Kononen – laulu, akustiset ja sähkökitarat, mandoliini, huuliharppu, koskettimet
* Jarno Korhonen – sähkökitara
* Ville-Veikko Markkanen – rummut
* Ilkka Vartiainen – pedal steel-kitara, dobro, banjo
* Yrjö Vähäkallio – basso, akustiset ja sähkökitarat, perkussiot, taustalaulu

;Vierailevat muusikot
* Heli Sillanpää – taustalaulu (1, 2)
* Marko Sillanpää – taustalaulu (1)
* Tuire Silvennoinen – taustalaulu (1)

;Tuotanto
* Suonna Kononen – tuottaja, kannet
* Yrjö Vähäkallio – tuottaja
* Mikael Tiittanen ja Sami Hakala – äänittäjät (Hitsville IV, Helsinki, tammikuu 2012)
* Yrjö Vähäkallio – äänittäjä (Joensuu–Outokumpu–Valtimo, tammikuu 2011 – maaliskuu 2012), miksaaja (Outokumpi, maalis–huhtikuu 2012)
* Teijo Tikkanen – lisä-äänitys (Metakka-studio, Nurmes, huhtikuu 2012), miksaaja (maalis–huhtikuu 2012, paitsi raita 2), pedal steel-soolo (kappale 5)
* Ville-Veikko Markkanen – lisä-äänitys (Joensuu, maaliskuu 2012; rummut kappaleeseen 3), kannet
* Jari-Jussi Nippala – masteroija (Sonicimage-studio, Kouvola, huhtikuu 2012)
* Mikko Makkonen – etukannen valokuva

## Lähteet
* Huojuva lato -yhtyeen kotisivut Viitattu 7.5.2012.

### Viitteet

## Aiheesta muualla
* Virallinen esittelyvideo YouTubessa Viitattu 7.5.2012.
HiQ Finland

**HiQ Oy** (ent. HiQ Finland Oy) on ohjelmistoalalla toimiva konsulttiyritys, jonka toimistot sijaitsevat Espoossa, Helsingissä, Turussa, Tampereella, Hämeenlinnassa ja Joensuussa. HiQ Finland on keskittynyt ohjelmistokonsultointiin, digitaalisten palveluiden projektitoimituksiin, palveluiden ylläpitoon ja jatkokehitykseen sekä digitaaliseen designiin ja palvelumuotoiluun.  

HiQ Oy on HiQ Internationalin tytäryhtiö. HiQ Internationalin pääkonttori sijaitsee Tukholmassa, ja sillä on kaikkiaan 11 toimipistettä Ruotsissa, Suomessa, Puolassa ja Saksassa. Vuonna 2020 pääomasijoitusyhtiö Triton osti HiQ Internationalin 386 miljoonalla eurolla. Yhteensä HiQ:lla on yli 2 000 työntekijää.

## Historia
HiQ aloitti toimintansa Suomessa vuonna 2000 tytäryhtiö HiQ East Oy:n perustamisen myötä. Vuonna 2002 yhtiö osti Suomesta Softplan Oy:n sekä lopetti HiQ East Oy:n toiminnan. Vuonna 2008 yhtiö osti TSG Test Solutionsin ja muutti sen nimeksi HiQ Quality Services. Vuonna 2010 HiQ Softplan ja HiQ Quality Services yhdistettiin HiQ Finlandiksi. Samana vuonna HiQ Finland laajeni edelleen ostamalla Frends Technologyn. HiQ Finlandin Kuusakoski Oy:lle toteuttama NETitse-palvelu valittiin vuoden 2010 ICT-hankkeeksi.

Vuonna 2016 HiQ International osti suomalaisen, digitaalisiin toteutuksiin erikoistuneen Great Apes Oy:n. HiQ on sittemmin jatkanut yritysostoja ja hankki suomalaisen digitaalisen verkkokaupan toimijan Lamia Oy:n. Kauppa julkistettiin marraskuussa 2021.

Tammikuussa 2024 HiQ kertoi vahvistavansa fokustaan eriyttämällä Frends -liiketoiminnan erilliseen yhtiöönsä. Pitkään suunnitellun jakautumisen jälkeen HiQ:n it-konsultointi sekä Frendsin integraatioliiketoiminta jatkavat omina erillisinä yhtiöinään. Samalla HiQ:n Suomen yhtiön virallinen nimi muuttui HiQ Finland Oy:sta HiQ Oy:ksi. 

Tammikuussa 2024 HiQ kertoi ostaneensa Ambientia Oy:n julkisen sektorin liiketoimintayksikön. Ambientian julkisen sektorin liiketoimintayksiköstä siirtyy HiQ:lle lähes sata osaajaa, mikä merkitsee HiQ:lle merkittävää liiketoiminnan kasvua Suomessa. 

## Tuotteet
HiQ suunnittelee ja toteuttaa erilaisia, usein liiketoimintakriittisiä ohjelmistoratkaisuja suurille suomalaisille yrityksille ja organisaatioille. HiQ tekee digitaalisia palveluita ideasta toteutukseen ja ylläpitoon. HiQ järjesteli palvelualueitaan uudelleen vuoden 2024 alussa, minkä johdosta jo olemassaolevien ohjelmointi-, design-, cloud-, jatkuvat palvelut- ja digital commerce-alueiden rinnalle syntyi uusi palvelualue, AI, Data & Automaatio. 

Yrityksen toimintakulttuurissa korostuvat selkeys ja yksinkertaisuus.

## Tunnustuksia
*Vuonna 2023 HiQ palkittiin Suomen suurimmassa digitaalisen median kilpailussa Grand Onessa kategorioissa Paras design ja Paras design system.
*Vuonna 2023 HiQ:n designyksikkö Great Apes palkittiin Vuoden Huiput -kilpailussa Hopeahuipulla Levi Resort Summer Winter 22/23 –sovelluksesta.
*Vuonna 2023 HiQ palkittiin European Design Awardsissa omasta brändistään ja digitaalisesta identiteetistään. Brändityön teki HiQ:n designyksikkö Great Apes.

## Lähteet
Etapit 1–11 Italian ympäriajossa 2012

Vuoden 2012 Italian ympäriajon etappien 1–11 tulokset:
## 1. etappi
### 5. toukokuuta 2012, [[Herning]], [[Tanska]], henkilökohtainen aika-ajo (8,7 km)
Lähde: Cyclingnews

## 2. etappi
### 6. toukokuuta 2012, Herning–Herning, Tanska (206 km)
Lähde: Cyclingnews

||
|**Kokonaistilanne 2. etapin jälkeen**

|}

## 3. etappi
### 7. toukokuuta 2012, [[Horsens]]–Horsens, Tanska (190 km)
Lähde: Cyclingnews

## 4. etappi
### 9. toukokuuta 2012, [[Verona]], joukkueaika-ajo (32,2 km)
Lähde: Cyclingnews

## 5. etappi
### 10. toukokuuta 2012, [[Modena]]–[[Fano]] (209 km)
Lähde: Cyclingnews

## 6. etappi
### 11. toukokuuta 2012, [[Urbino]] – [[Porto Sant'Elpidio]] (210 km)
Lähde: Cyclingnews

## 7. etappi
### 12. toukokuuta 2012, [[Recanati]] – [[Rocca di Cambio]] (202 km)
Lähde: Cyclingnews

## 8. etappi
### 13. toukokuuta 2012, [[Sulmona]] – [[Laceno|Lago Laceno]] (229 km)
Lähde: Cyclingnews

## 9. etappi
### 14. toukokuuta 2012, [[San Giorgio del Sannio]] – [[Frosinone]] (166 km)
Lähde: Cyclingnews

## 10. etappi
### 15. toukokuuta 2012, [[Civitavecchia]]–[[Assisi]] (187 km)
Lähde: Cyclingnews

## 11. etappi
### 16. toukokuuta 2012, Assisi – [[Montecatini Terme]] (243 km)
Lähde: Cyclingnews

## Lähteet
École des hautes études commerciales de Paris

**École des hautes études commerciales de Paris** (Pariisin kauppakorkeakoulu, *HEC Paris*) on Pariisin esikaupunkialueella, Jouy-en-Josasissa toimiva 1881 perustettu kauppakorkeakoulu. Sen toimintaa rahoittaa Pariisin kauppakamari. HEC Paris oli vuonna 2013 Financial Timesin mukaan Euroopan arvostetuin kaupallinen korkeakoulu. Maaliskuussa 2017 koulu avasi *Executive Master in Innovation & Entrepreneurship* -koulutusohjelman yhteistyössä Courseran kanssa. Ohjelma opetetaan täysin verkossa, ja sen tavoitteena on kouluttaa näiden kahden alueen asiantuntijajohtajia 18 kuukaudessa.

HEC Paris’lla on kansainvälinen kolmoisakkreditointi (AMBA, EQUIS ja AACSB).

## Kuuluisia valmistuneita
* Jean-Paul Agon
* François-Henri Pinault
* Pierre Rosanvallon
* Jean-Dominique Senard
* Dominique Strauss-Kahn

## Lähteet

## Aiheesta muualla
* HEC Paris
Copsi

**Copsi** (myös Copsig, k. 1067) oli Vilhelm Valloittajan nimittämä Northumbrian pohjoisosan jaarli.

Tostig Godwininpojan ollessa Northumbrian jaarlina 1055–1065 Copsi toimi usein tämän sijaisena. Copsi tuki Tostigia, kun tämä nousi 1066 veljeään kuningas Harald Godwininpoikaa vastaan. Vuoden 1067 alussa Copsi vieraili kuningas Vilhelm Valloittajan luona osoittamassa kuuliaisuuttaan ja saman vuoden helmikuussa Copsi nimitettiin Tyne-joen pohjoispuolisen Northumbrian jaarliksi. Ilmeisesti kuningas epäili Morkeren uskollisuutta, sillä hän erotti samalla Morkeren nimittämän jaarlin Osulfin.

Copsi hallitsi jaarlikuntaansa vain viisi viikkoa, sillä 12. maaliskuuta 1067 Osulf yllätti ja surmasi hänet.

## Lähteet
*
*
*

### Viitteet
Arandat

**Arandat** (× *Aranda*) on kämmekkäkasveihin (heimo Orchidaceae) kuuluva risteymäsuku, joka on syntynyt sukuihin *Arachnis* ja *[[vandat|Vanda]]* kuuluvien lajien risteydyttyä. Arandoja käytetään koristetarkoituksiin leikkokukkina.

## Lähteet
* Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. .

### Viitteet
Silkkiköynnös

**Silkkiköynnös** (*Araujia sericifera*) on oleanterikasvien (Apocynaceae) alaheimoon Asclepiadoideae kuuluva köynnöstävä kasvi, jota viljellään huonekasvina.

## Lähteet
* Räty, E. & Alanko, P. 2004: Viljelykasvien nimistö. 200 sivua. – Puutarhaliitto, Helsinki. .

### Viitteet

## Aiheesta muualla
* Trees and Shrubs Online: ''Araujia sericifera'' 
* Integrated Taxonomic Information System (ITIS): ''Araujia sericifera'' 
* Global Biodiversity Information Facility (GBIF): ''Araujia sericifera''
Ankoù

**** on kuoleman henkilöitymä bretonien kansanperinteessä. Sana on bretonin kieltä, ja sillä on sama alkuperä kuolemaan viittaavien kymrin sanan **' ja muinais[[iiri]]n sanan **' kanssa.

Ankoù kuvataan usein viikatemiehen tapaan luurankona kantamassa viikatetta, tai pitkänä, hoikkana ja valkohiuksisena miehenä mustissa vaatteissa. Häneen liitetään usein myös kärryt, **', jonka narisevan äänen bretonit uskoivat voivansa kuulla öisin. Joissakin [[Bretagne]]n osissa uskottiin myös, että vuoden viimeisenä päivänä kuollut henkilö toimi Ankoùn apulaisena (**'). Hahmo esiintyy useissa bretagnelaisissa kirjallisissa teoksissa 1500-luvulta alkaen.

## Lähteet
Keisaripalmut

**Keisaripalmut** eli **hallitsijapalmut** (*Archontophoenix*) on palmusuku (heimo Arecaceae), jonka lajeja voidaan pitää huonekasveina. Suvussa on kuusi lajia, jotka esiintyvät luonnonvaraisina Itä-Australiassa.

## Lajeja
* hopeakeisaripalmu eli kuningaspalmu (*Archontophoenix alexandrae*)
* sirokeisaripalmu eli kuningatarpalmu (*Archontophoenix cunninghamiana*)

## Lähteet
* Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. .

### Viitteet

## Aiheesta muualla
* Kassu – Kasvien suomenkieliset nimet: keisaripalmut eli hallitsijapalmut (''Archontophoenix'')
* UniProt, Taxonomy: ''Archontophoenix'' 
* ITIS: ''Archontophoenix''
Kevät ja syksy

**Kevät ja syksy** on Lokakuun ryhmän perustajajäsenen taiteilija Sakari Tohkan pronssiveistos, joka on ajoitettu ajanjaksolle 1937–1947. Kooltaan veistos on 70×160&nbsp;cm ja Ateneumin taidemuseo osti sen kokoelmiinsa vuonna 1947.

*Kevät ja syksy* on tarkoitettu katsottavaksi vain yhdestä suunnasta. Tohka aloitti sen tekemisen vuonna 1937 tekemänsä Pariisin opintomatkan jälkeen. Hänen muotokieltään pidettiin liian romanttisena kuvanveistoon vielä 1933, jolloin hänenkään töitään ei otettu Suomen Taideakatemian näyttelyyn ja hän sen seurauksena yhdessä Sven Grönvallin ja Ernst Krohnin kanssa perustivat Lokakuun ryhmän. Sodan aikana Tohkan muotokieli muuttui realistisemmaksi, ja tämän jälkeen hänen taiteeseensa yhdistettiin käsite klassisen herkkä ilmaisu.

*Kevät ja syksy* tilattiin alun perin hautamuistomerkiksi. Sementistä tehty teos valettiin vasta sodan jälkeen kipsiin ja pronssiin.

## Lähteet

Timo Huusko: Sakari Tohka: Kevät ja syksy. Teoksessa Ateneum-opas. Toim. Timo Huusko, 2007, s. 102.

## Aiheesta muualla
* Veistos Suomen Kansallisgallerian sivuilla: Kokoelmat: Kevät ja syksy. http://kokoelmat.fng.fi/app?action=page&si=http%3A%2F%2Fwww.muusa.net%2FE42_Object_Identifier%2FB_I_490
Araliat

**Araliat** eli **isoaraliat** (*Aralia*) on sarjakukkaiskasveille läheisen araliakasvien (Araliaceae) heimon nimisuku. Se käsittää pääasiassa puuvartisia lajeja, joista useita käytetään koristekasveina.

## Aralialajeja
* puistoaralia (*Aralia chinensis*)
* mantsurianaralia (*Aralia continentalis*)
* hertta-aralia (*Aralia cordata*)
* piikkiaralia (pirunkeppi) (*Aralia elata*)
* kanadanaralia (suka-aralia) (*Aralia hispida*)
* terttuaralia (*Aralia racemosa*)
* lännenaralia (*Aralia spinosa*)

## Lähteet
* 

### Viitteet

## Aiheesta muualla
* Finto: Kassu – Kasvien suomenkieliset nimet: ''Aralia''
* Suomen Lajitietokeskus: Araliat (isoaraliat) – ''Aralia''
Hopeasilmät

**Hopeasilmät** (*Arctotis*) on mykerökukkaissuku (heimo Asteraceae eli Compositae), jonka lajeja viljellään yksivuotisina koristekasveina. 

## Lajeja
* jalohopeasilmä (*Arctotis* × *hybrida*)
* kaunohopeasilmä (*Arctotis venusta*)
* seittihopeasilmä (*Arctotis fastuosa*)

## Lähteet
* Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. .

### Viitteet

## Aiheesta muualla
* Kassu – Kasvien suomenkieliset nimet: Hopeasilmät (''Arctotis'')
* ITIS: ''Arctotis'' 
* United States Department of Agriculture (USDA): ''Arctotis'' 
* Flora of North America: ''Arctotis''
Nuoruus (veistos)

**Nuoruus** on suomalaisen kuvanveistäjän Aimo Tukiaisen marmoriveistos, korkeus 40 cm,  vuodelta 1947. Ateneumin taidemuseo osti sen kokoelmiinsa vuonna 1965 (Antellin kokoelmat).

Nuoruus on päätutkielma, joka kuvaa Inari Vehmasta, nuorta tyttöä. Inari Vehmas oli suomalaisen taidekriitikon E. J. Vehmaksen tytär.

Veistoksessa suurisilmäinen tyttö puolipitkine kihartuvine hiuksineen katsoo mietteliäästi eteenpäin. Aimo Tukiainen yhdisti *Nuoruus*-veistokseen osuvan yhdennäköisyyden ja nuoren tytön sielukkuuden, jolloin veistoksesta tuli samalla suomalaisen ihmisen ideaalikuva. Hän käytti tätä samaa ilmaisutapaa useassa muussakin päätutkielmassa. Tukiaisen katsotaan omaksuneen tämän tiukan klassisen muotokielen veisto-opettajaltaan, Felix Nylundilta, opiskellessaan Helsingin Taideyhdistyksen koulussa. Myös kodin ankaruuden ja askeettisuuden katsotaan muokanneen häntä tunneilmaisuja karttavaksi ja patetiaa välttäväksi. Alkuun Tukiainen opiskeli Viipurin Taideyhdistyksen koulussa.

## Lähteet
*Timo Huusko: *Aimo Tukiainen: Nuoruus*. Teoksessa *Ateneum-opas*. Toim. Timo Huusko, 2007, s. 103.

## Aiheesta muualla
* Veistos Suomen Kansallisgallerian sivuilla: Kokoelmat: Nuoruus. http://kokoelmat.fng.fi/app?action=page&si=http%3A%2F%2Fwww.muusa.net%2FE42_Object_Identifier%2FB_I_607
Ardisia (laji)

**Ardisia** (*Ardisia crenata*) on puuvartinen esikkokasvi (heimo Primulaceae, alaheimo Myrsinoideae), jota viljellään huonekasvina. Kasvi esiintyy alkuperäisenä Itä-Aasiassa, Intiasta Etelä-Kiinaan, Indokiinaan, Filippiineille, Koreaan ja Japaniin.

## Lähteet
* Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. .

### Viitteet
Rikkarölli

**Rikkarölli** (*Agrostis scabra*) on heinälaji röllien suvussa. Se on yksivuotinen tai kaksivuotinen ja kasvaa mätästävänä enintään puolen metrin korkeaksi. Heinän lehtien lavat ovat enintään 3 mm leveät ja keskimäärin kapeammat kuin paljon samannäköisellä hoikkaröllillä. Rikkarölli kasvaa alkuperäisenä Pohjois-Amerikassa ja Koillis-Aasiassa. Sitä esiintyy tulokaskasvina liikennepaikoilla Etelä-Suomessa.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Suomen Lajitietokeskus: Rikkarölli (''Agrostis scabra'')
* Kasviatlas 2022: Rikkaröllin (''Agrostis scabra'') levinneisyys Suomessa.
Jäykkärölli

**Jäykkärölli** (*Agrostis vinealis*) on heinälaji röllien suvussa. Heinä on monivuotinen ja harmaansinivihreä väriltään. Se muistuttaa luhtarölliä, mutta lajilla ei ole pintarönsyjä, vain maarönsyjä. Jäykkäröllin röyhy on sukkulanmuotoinen ja sen tähkylät pieniä, vihneellisiä. Suomessa jäykkärölliä esiintyy yleisesti ihan etelässä, missä se kasvaa jäkäläkallioilla, toisaalta harvinaisempana pohjoisessa Lapissa soraisilla joenvarsilla.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Suomen Lajitietokeskus: Jäykkärölli (''Agrostis vinealis'')
* Kasviatlas 2021: Jäykkäröllin (''Agrostis vinealis'') levinneisyys Suomessa.
Arhot

**Arhot** eli **suomuarhot** (*Arenaria*) on kasvisuku kohokkikasvien (Caryophyllaceae) heimossa. Suvun eräitä lajeja viljellään monivuotisina koristekasveina.

## Lajeja
* *[[baleaarienarho|Arenaria balearica]]* – baleaarienarho
* *[[alppiarho|Arenaria biflora]]* – alppiarho
* *[[gotlanninarho|Arenaria gothica]]* – gotlanninarho
* *[[kallioarho|Arenaria grandiflora]]* – valliarho
* *[[rentoarho|Arenaria humifusa]]* – rentoarho
* *[[siroarho|Arenaria leptoclados]]* – siroarho
* *[[vuoriarho|Arenaria montana]]* – vuoriarho
* *[[Arenaria muralis]]*
* *[[norjanarho|Arenaria norvegica]]* – norjanarho
* *[[Arenaria procera]]*
** ''Arenaria procera'' subsp. ''glabra'' – isoarho
* *[[tunturiarho|Arenaria pseudofrigida]]* – tunturiarho
* *[[mäkiarho|Arenaria serpyllifolia]]* – mäkiarho
* *[[mätäsarho|Arenaria tetraquetra]]* – mätäsarho

## Katso myös
* hippuarhot eli lehtoarhot (*Moehringia*)
* suola-arhot (*Honckenya*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Arenaria''
* Funet: Arhot (''Arenaria'')
* ITIS: ''Arenaria'' 
* United States Department of Agriculture (USDA): ''Arenaria'' 
* Flora of China: ''Arenaria''
Piikkiunikot

**Piikkiunikot** (*Argemone*) on kasvisuku unikkokasvien (*Papaveraceae*, alaheimo *Papaveroideae*) heimossa. Suvun kahta lajia viljellään yksivuotisina koristekasveina.

## Lajeja
* keltapiikkiunikko (*Argemone mexicana*)
* valkopiikkiunikko (*Argemone polyanthemos*)

## Lähteet
* Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. .

### Viitteet

## Aiheesta muualla
* Finto: Kassu – Kasvien suomenkieliset nimet: ''Argemone''
* Suomen Lajitietokeskus: Piikkiunikot – ''Argemone''
Isorölli

**Isorölli** (*Agrostis gigantea*) on heinälaji röllien suvussa. Se on monivuotinen ja kasvaa mätästävänä enintään metrin korkuiseksi. Se muistuttaa paljon rönsyrölliä (*Agrostis stolonifera*), mutta lajilla ei ole pintarönsyjä vain maarönsyjä. Isoröllin muunnoksia ovat järvi-isorölli (*Agrostis gigantea* var. *repens*), meri-isorölli (*Agrostis gigantea* var. *glaucescens*) ja rikkaisorölli (*Agrostis gigantea* var. *gigantea*). Isorölli voi risteytyä nurmiröllin (*Agrostis capillaris*) ja rönsyröllin (*Agrostis stolonifera*) kanssa.

Isorölliä tavataan koko Suomessa, etelässä runsaammin ja pohjoisessa harvemmin. Sitä kasvaa ainakin järvien, jokien ja merenrannoilla, niityillä, kesannoilla, pientareilla, joutomailla, tienvarsilla.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
*Suomen Lajitietokeskus: Isorölli (''Agrostis gigantea'')
*Pinkka, Lajintuntemuksen oppimisympäristö: Isorölli (''Agrostis gigantea'')
*Luopioisten kasvisto: Isorölli (''Agrostis gigantea'')
*ITIS: ''Agrostis gigantea'' 
*United States Department of Agriculture (USDA): ''Agrostis gigantea'' 
*Flora of China: ''Agrostis gigantea''
Rönsyrölli

**Rönsyrölli** (*Agrostis stolonifera*) on heinälaji röllien suvussa. Se on monivuotinen ja kasvaa mätästävänä enintään metrin korkeaksi. Se muistuttaa paljon isorölliä (*Agrostis gigantea*), mutta lajilla ei ole maarönsyjä vain pintarönsyjä. Rönsyrölli risteytyy isoröllin kanssa, risteymällä on molempia rönsyjä, ja myös nurmiröllin (*Agrostis capillaris*) kanssa. Rönsyröllin lehdet ovat vuorottain, ruodittomat, tupelliset ja vartta lyhyemmät.

Rönsyrölliä kasvaa koko Suomessa paitsi luoteisessa Lapissa, yleisimmin rannikkoalueilla. Laji elää muun muassa rannoilla ja ojissa.

Rönsyröllissä esiintyviä mikrosieniä ovat röllinviirunoki (*Ustilago striiformis*), paatsamanheinäruoste (*Puccinia coronata*) ja happomarjanheinäruoste (*Puccinia graminis*).

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

### Viitteet

## Aiheesta muualla
* Suomen Lajitietokeskus: Rönsyrölli (''Agrostis stolonifera'')
* Pinkka, Lajintuntemuksen oppimisympäristö: Rönsyrölli (''Agrostis stolonifera'')
* Luopioisten kasvisto: Rönsyrölli (''Agrostis stolonifera'')
* ITIS: ''Agrostis stolonifera'' 
* United States Department of Agriculture (USDA): ''Agrostis stolonifera'' 
* Flora of China: ''Agrostis stolonifera''
Invocation

**Invocation**, myös **Rukous**, on suomalaisen kuvanveistäjän Emil Wikströmin tunnetuimpia pienveistoksia. Kipsiin 57&nbsp;cm korkuinen teos valettiin 1895 ja siitä on pronssivaloksia. Ateneumin taidemuseon kokoelmissa on lisäksi 1897 tehty marmoriversio aiheesta.

Veistoksen kipsivalos oli ensi kerran esillä Suomen taideyhdistyksen 50-vuotisnäyttelyssä 1896, jolloin se herätti ihailua. Kolme kipsivalosta oli taideyhdistyksen arpajaisten palkintona ja myös yksityishenkilöt ostivat teoksen kipsivaloksia.

*Invocation* oli harjoitelma teokseen *Ajanjumalan vanki*. Aihe oli symbolistinen ja työn tarkoituksena oli kuvata järjen ja hengen dualismia. *Invocationissa* nainen rukoilee vapautusta järjen ja materian kahleista. Malli poseeraa katse ja kasvot ylös kohotettuina ja huulet raollaan.

*Invocation*-veistoksen mallina oli Emil Wikströmin vastavihitty vaimo Alice Wikström. Teos ajoittuu Sääksmäen Visavuoren ateljeetaloon, joka paloi vuonna 1896. Wikström rakennutti tilalle uuden talon ateljeen.

## Katso myös
*Invokaatio

## Lähteet

## Aiheesta muualla
* ''Invocation'' Suomen Kansallisgallerian verkkosivuilla
* Kuva pronssivaloksesta
Wayne Hennessey

**Wayne Robert Hennessey** (s. 24. tammikuuta 1987 Bangor) on walesiläinen uransa päättänyt jalkapalloilija, pelipaikaltaan maalivahti. Hän pelasi Walesin A-maajoukkueessa vuosina 2007–2023.

## Ura

### Seurajoukkue
Hennessey siirtyi Crystal Palaceen tammikuussa 2014. Sitä ennen hän pelasi vuodesta 2006 Wolverhampton Wanderersissa, jota oli edustanut myös juniorina. Hennessey pelasi Wolverhamptonissa muun muassa 83 mestaruussarjaottelua (joista kaksi nousukarsinnoissa) ja 71 valioliigaottelua. Lisäksi hän oli ollut lainapesteillä Bristol Cityssä, Stockportissa ja Yeovilissa. Crystal Palacessa hän pelasi kauden 2020–2021 loppuun mennessä 110 valioliigaottelua. Kauden 2021–2022 Hennessey edusti Burnleyä mutta pelasi vain kaksi valioliigaottelua vuodenvaihteessa. Kesällä 2022 hän siirtyi Nottingham Forestiin, jossa hän pelasi neljä valioliigaottelua kaudella 2022–2023. Kaudella 2023–2024 hän ei päässyt pelaamaan Nottinghamissa ja istui vaihtopenkilläkin vain yhdessä valioliigaottelussa. Kauden jälkeen hän oli ilman seuraa, kunnes palasi Nottinghamiin tammikuussa 2025. Hän ei kuitenkaan pelannut tuollakaan kaudella otteluakaan.

Heinäkuussa 2025 Hennessey lopetti pelaajauransa ja siirtyi Nottingham Forestin maalivahtivalmentajaksi.

### Maajoukkue
Walesin maajoukkueessa Hennessey pelasi 109 maaottelua, joista ensimmäisen toukokuussa 2007. Hän onnistui vakiinnuttamaan paikkansa maan ykkösmaalivahtina toisen Valioliiga-maalivahdin Boaz Myhillin jäätyä varamiehen rooliin. Hennessey pelasi avausottelua lukuun ottamatta Walesin ottelut EM-kilpailuissa 2016, joissa Wales eteni välieriin. Kesän 2021 EM-kilpailuissa hän oli Walesin varamaalivahtina Danny Wardin pelatessa. MM-kilpailuissa 2022 Hennessey pelasi kaksi ensimmäistä alkulohko-ottelua mutta tuli toisen lopulla ulosajetuksi, joten hän jäi kolmannesta ottelusta pois pelikiellon vuoksi. Lisäksi hän pelasi 24 MM- ja 31 EM-karsintaottelua sekä 13 Kansojen liigan ottelua.

## Lähteet
Tchintabaraden (departementti)

**Tchintabaraden** on departementti Nigerin Tahouan alueella. Se sijaitsee alueen pohjoisosassa Saharan ja Sahelin siirtymäalueella. Asukkaita on 120&nbsp;500 henkeä (vuonna 2010, arvio).

Departementin hallinnollinen keskus on Tchintabaradenin kaupunki. Sen lisäksi siihen kuuluvat Kaon, Tassaran ja Tillian maalaiskunnat. Asukkaat ovat etupäässä paimentolaisuutta harjoittavia tuaregeja ja arabeja.

Seudun tärkeimmät elinkeinot ovat karjanhoito (80 %) ja maanviljely. Osa alueesta on täysin asumatonta autiomaata. Väestö on kärsinyt lisääntyneestä kuivuudesta sekä Nigerin armeijan ja tuaregikapinallisten välisistä yhteenotoista.

## Lähteet
Marketat

**Marketat** (*Argyranthemum*) on kasvisuku mykerökukkaiskasvien (*Asteraceae*) heimossa. Suvun lajeja viljellään yksivuotisina kesäkukkina tai leikkokukiksi. Markettoihin kuuluu 23 lajia, jotka esiintyvät alkuperäisinä Kanariansaarilla ja Madeiralla.

## Lajit
Markettoihin kuuluvat luonnonvaraiset lajit:
* vuorimarketta (*Argyranthemum adauctum*)
* kampamarketta (*Argyranthemum broussonetii*)
* ternimarketta (*Argyranthemum callichrysum*)
* buenavistanmarketta (*Argyranthemum coronopifolium*)
* sahamarketta (*Argyranthemum dissectum*)
* moganinmarketta (*Argyranthemum escarrei*)
* maspalomasinmarketta (*Argyranthemum filifolium*)
* ripsumarketta (*Argyranthemum foeniculaceum*)
* kanarianmarketta eli marketta eli pensaspäivänkakkara (*Argyranthemum frutescens*)
** rihmakanarianmarketta eli ripsumarketta eli tipsumarketta (*Argyranthemum frutescens* subsp. *foeniculaceum*, syn. *Argyranthemum anethifolium*)
* siromarketta (*Argyranthemum gracile*)
* desertasinmarketta (*Argyranthemum haematomma*)
* palmanmarketta (*Argyranthemum haouarytheum*)
* hierronmarketta (*Argyranthemum hierrense*)
* *[[Argyranthemum lemsii]]*
* johanneksenmarketta (*Argyranthemum lidii*)
* keltamarketta (*Argyranthemum maderense*) 
* madeiranmarketta (*Argyranthemum pinnatifidum*)
* pietarinmarketta (*Argyranthemum sundingii*)
* eerikinmarketta (*Argyranthemum sventenii*)
* teidenmarketta (*Argyranthemum tenerifae*)
* tyrskymarketta (*Argyranthemum thalassophilum*)
* palmanlaakerimarketta (*Argyranthemum webbii*)
* fuerteventuranmarketta (*Argyranthemum winteri*)

Koristekasveina viljeltyjä markettalajeja ovat kanarianmarketta ja keltamarketta sekä risteymäryhmä tarhamarketta (*Argyranthemum* Frutescens-Ryhmä).

## Lähteet
Danaidi (Rodinin veistos)

***Danaidi*** on ranskalaisen kuvanveistäjän Auguste Rodinin marmorityö, korkeus 33 cm, vuodelta 1885. Ateneumin taidemuseo tallensi siitä kokoelmiinsa (Antellin kokoelmat) vuonna 1889 valmistuneen version vuonna 1893.

*Danaidi* valmistui osana Ranskan valtion vuonna 1880 tilaamaa *[[Helvetin portti]]* -teoskokoelmaa, joka ei valmistunut koskaan. Pariisissa asunut suomalainen lääkäri H. F. Antell tilasi veistosryhmän vuonna 1885 valmistuneesta *Danaidit*-veistoksesta marmoriin hakatun version, joka päätyi Ateneumin kokoelmiin. Ateneumilla on kaksi muutakin *Helvetin portti* -osaa hallussaan, nimittäin pronssivalos *Je suis belle* (La Beauté) ja *Ovidiuksen Metamorfoosit* (Volypté).

*Danaidin* aihe kumpuaa danaideista, antiikin tarun kuningas Danaoksen 50 tyttärestä, jotka hääyönään surmasivat Aigyptoksen 50 poikaa (yhtä lukuun ottamatta). Tämä puolestaan kosti tapahtumat surmaamalla nuo tyttäret ja Danaoksen. Manalassa tyttäret tuomittiin ammentamaan ikuisesti Hades-virran vettä ruukulla, jonka pohjassa on reikä. Veistoksessa nähdään eroottisesti kuvattu nainen ruukkunsa viereen uupuneena.

Auguste Rodinia pidetään 1800-luvun lopun merkittävimpänä kuvanveistäjänä. Hän kykeni mestarilliseen mielentilojen kuvaukseen luonnon pohjalta työskennellessään.

## Lähteet

## Aiheesta muualla
* Teos Suomen kansallisgallerian sivuilla: Kokoelmat: Helvetin portti. http://kokoelmat.fng.fi/app?action=page&si=http%3A%2F%2Fwww.muusa.net%2FTeos_3A0985F1-A1EF-4391-B780-B784E64FC7A8
Up All Night (One Directionin albumi)

**Up All Night** on brittiläis-irlantilaisen poikabändin One Directionin ensimmäinen albumi. Se julkaistiin Britteinsaarilla 18. marraskuuta 2011 ja Pohjois-Amerikassa 18. maaliskuuta 2012.

Albumia myytiin maailmanlaajuisesti viisi miljoonaa kappaletta. Albumin menestyksen myötä One Directionista tuli ensimmäinen brittiyhtye, joka on saanut esikoisalbuminsa sen ensimmäisellä julkaisuviikolla Yhdysvaltain *[[Billboard 200]]* -albumilistan kärkeen. Albumin ensimmäinen single ”What Makes You Beautiful” palkittiin vuonna 2012 parhaan brittiläisen singlen BRIT Awardilla.

## Kappaleet

## Listasijoituksia

## Lähteet
Soidinsuo

**Soidinsuo** voi tarkoittaa:

* Soidinsuo, asuinalue Kajaanissa
* Soidinsuo, asuinalue Myrskylässä
* Soidinsuo, suo Jyväskylän Valkeamäessä
* Soidinsuo, suo Mäntsälän Hyökännummella
* Soidinsuo, suo Vihdissä Nuuksion kansallispuistossa.
Performance Racing

**Performance Racing** on ruotsalais-brittiläinen pikkuformulatalli. Talli perustettiin vuonna 1999, jolloin talli kilpaili Europa Cup Formula Opel-sarjassa. Vuosina 2001-2007 talli kilpaili Britannian F3-sarjassa voittaen B-luokan mestaruuden kolme kertaa vuosina 2001, 2004 ja 2006. Vuosina 2006-09 talli kilpaili A1 Grand Prix-sarjassa edustaen Pakistania ja Indonesiaa. Vuodesta 2003 lähtien talli on kilpaillut Saksan F3-sarjassa ruotsalaisella lisenssillä. Talli on kilpaillut myös Ruotsin F3 ja International Formula Master-sarjoissa.
Paul Gilreath

**Paul Gilreath** on yhdysvaltalainen elokuvasäveltäjä ja -tuottaja. Hän on työskennellyt elokuvien parissa vuodesta 1985 lähtien. Gilreath on säveltänyt musiikkia muun muassa elokuviin *[[Joey (elokuva)|Joey]]* ja *[[Haastaja (vuoden 1986 elokuva)|Haastaja]]*. Tuottajana hänet palkittiin vuonna 2011 Bostonin elokuvajuhlien parhaan elokuvan palkinnolla draamaelokuvasta *[[96 Minutes]]*.

## Aiheesta muualla
*
Kao

**Kao** (myös *Kaou*) on maalaiskunta ja sen keskuskylä Nigerin Tahouan alueen Tchintabaradenin departementissa. Se sijaitsee Sahelin alueella 60 kilometriä Tchintabaradenista etelään ja 100 kilometriä Tahouasta koilliseen. Kunnassa on 43&nbsp;200 (vuonna 2010, arvio) ja kylässä 4&nbsp;100 asukasta (vuonna 2001, väestönlaskenta).

Kaon kunta käsittää 37 hallintokylää, 23 perinteistä kylää, 28 pikkukylää, 7 leiriä ja 8 vedenottopaikkaa. Sen pinta-ala on 1&nbsp;216 neliökilometriä. Asukkaat ovat hausoja, tuaregeja ja fulbeja.

Kylän kautta kulkee Tahouan ja Agadezin väliseltä maantieltä Tchintabaradeniin johtava tie. Tärkeimmät elinkeinot ovat maanviljely (hirssi, durra, lehmänpapu ja maissi) sekä paimentolaisuuteen perustuva karjanhoito (etupäässä kameleja).

## Lähteet
Jussi Ikonen

**Jussi Ikonen** (14. huhtikuuta 1934 – 10. helmikuuta 2006) oli suomalainen yleislääkäri ja psykiatri. Ikonen oli Suomen ensimmäisiä judokoita ja graduoi 1.danin judossa 13. kesäkuuta 1962 kolmantena suomalaisena. 5 dan hänelle myönnettiin 14. heinäkuuta 1997. Jussi Ikonen puhui lähes kymmentä kieltä, mm. japania sujuvasti.

## Lähteet
### Lähdeviittaukset

## Aiheesta muualla
Nominoë

**Nominoë** (n. 800–851) oli ensimmäinen yhdistyneen Bretagnen hallitsija. 

Nominoë ilmestyy historiallisiin lähteisiin ensimmäisen kerran Vannesin kreivinä. Tuolloin hän oli frankkien hallitsija Ludvig Hurskaan vasalli. Vuonna 831 Ludvig teki hänestä keisarin delegaatin (*missus imperatoris*). Joissain lähteissä häntä kutsuttiin myös herttuaksi. Ludvig Hurskaan kuoltua hänen kolme poikaansa kiistelivät hänen valtakuntansa jaosta. Kaarle Kaljupää sai vuonna 843 solmitulla Verdunin sopimuksella valtakunnan läntiset alueet, joihin kuului muun muassa nykyinen Ranska. Nominoë nousi kapinaan häntä vastaan, mutta kapinan tarkasta syystä on kiistaa historiantutkijoiden kesken. Nominoën joukot voittivat joka tapauksessa Kaljupään joukot Ballonin taistelussa vuonna 845 ja Kaarlen piti tämän takia tunnustaa Bretagnen autonomia seuraavana vuonna. Nominoë jatkoi kuitenkin alueidensa laajentamista tämänkin jälkeen. Hän hyökkäsi Anjouun ja Maineen, mutta hän kuoli vuonna 851 Vendômessa. 

Joissakin myöhemmissä historiallisissa lähteissä Nominoëta on kuvailtu myös itsenäisen Bretagnen kuninkaaksi. Vaikka tästä ei olekaan voitu varmistua, jotkin historioitsijat kuten esimerkiksi Arthur de la Borderie levittivät tätä käsitystä kiivaasti. Nominoë esiintyy henkilönä myös kaunokirjallisuudessa, kuten esimerkiksi Jakez Rioun näytelmässä *Nomenoe Oe!*.

## Lähteet
Paul Hertzog

**Paul Hertzog** on yhdysvaltalainen entinen elokuvasäveltäjä. Hän työskenteli elokuvien parissa 1980- ja 1990-luvuilla. Hertzog sävelsi musiikkia b-luokan elokuviin, kuten *[[Limusiinipimu]]*, *[[Bloodsport – viimeiseen asti]]*, *[[Kickboxer]]* ja *[[Breathing Fire]]*.

Elokuvien jälkeen Hertzog työskenteli Santa Claritan Hart High Schoolissa englannin kielen ja musiikin teorian opettajana.

## Aiheesta muualla
*
Max Jensen

**Max Jensen**  (1. lokakuuta 1933 – 1979) oli ensimmäisiä suomalaisia judokoita. Ammatiltaan hän oli markkinointipäällikkö ja toimi ICI:llä. Jensen graduoi judon 1.&nbsp;danin Pariisissa elokuussa 1961 toisena suomalaisena. 2.&nbsp;danin hän graduoi Ichirō Abelle 17 heinäkuuta 1964 yhdessä Väinö Haukan kanssa. Jensen kirjoitti kaksi ensimmäistä suomenkielistä judo-kirjaa.
* Judo – valkoisesta mustaan vyöhön, 1967
* Judon salaisuudet ja musta vyö, 1973

## Kilpailumenestys judossa
Max Jensen oli judon Suomenmestari alle 80&nbsp;kg sarjassa vuosina 1963 ja 1964. Lisäksi hän voitti judon avoimessa sarjassa suomenmestaruuden vuonna 1963  ja hopeaa vuonna 1964 

## Lähteet
*
*
*
*
*

### Viitteet
Astral Weeks

**Astral Weeks** on Pohjois-Irlannissa syntyneen laulaja-lauluntekijä ja multi-instrumentalisti Van Morrisonin toinen sooloalbumi, joka julkaistiin vuonna 1968. Vaikka albumi ei julkaisuaikanaan saavuttanutkaan suurta myyntimenestystä , se on sittemmin nimetty lukuisilla listoilla yhdeksi maailman kaikkien aikojen parhaista albumeista.  Se on muun muassa yksi Van Morrisonin kolmesta albumista, jotka valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
Kaikki kappaleet kirjoittanut Van Morrison.

#
#
#
#
#
#
#
#

## Muusikot
* Van Morrison –  laulu, rytmikitara
* Jay Berliner –  kitara
* Richard Davis – basso
* Larry Fallon –  harppu
* Connie Kay – rummut
* Barry Kornfeld –  kitara kappaleessa "The Way Young Lovers Do"
* John Payne –  huilu, sopraanosaksofoni
* Warren Smith, Jr. –  perkussio, vibrafoni

## Tuottaja
*Tuottaja: Lewis Merenstein

## Lähteet
Python kisojen voitot

﻿**Python kisojen voitot** () oli Aristoteleen ja tämän veljenpojan Kallistheneen kirjoittama teos, joka kokosi nimensä mukaisesti luettelon Delfoin Python kisojen voittajista. Se on eräs esimerkki Aristoteleen suorittamista historiallisista tutkimuksista.

Teos käsitti yhden kirjan. Se ei ole säilynyt nykyaikaan, mutta se tunnetaan muun muassa Diogenes Laertioksen maininnasta. Lisäksi Delfoista on löydetty noin vuodelta 330 eaa. peräisin oleva piirtokirjoituskatkelma, jonka mukaan luettelo kokosi yhteen tiedot kaikista niistä, jotka voittivat Python kisoissa sekä niistä, jotka järjestivät kisat alusta alkaen. Piirtokirjoitus kiittää Aristotelesta ja Kallisthenesta tästä työstä. Luettelo on todennäköisesti koottu noihin aikoihin, ja Aristoteles oli ilmeisesti kutsuttu tieteellisen maineensa ansiosta kokoamaan se. Luettelon kokoaminen vaati työparilta laajoja historiallisia tutkimuksia muun muassa henkilöiden ja tapahtumien oikeiden ajoitusten osalta. Tietoja kisojen voittajista säilytettiin Delfoin arkistoissa ja tästä aineistosta täytyi muodostaa oikea voittajien kronologia.

Myöhemmin Aristoteleen ja Kallistheneen saama kiitos vedettiin takaisin, ja piirtokirjoituksen sisältänyt kivi rikottiin ja heitettiin kaivoon. Tämä johtui mahdollisesti Aleksanteri Suuren kuoleman jälkeen myös Delfoissa nousseesta Makedonian vastaisesta ilmapiiristä, josta Aristoteleskin sai kärsiä.

Aristoteles kokosi myös Olympian kisojen voittajien luettelon, *[[Olympian kisojen voitot]]* (*Olympionikai*), sekä kokosi historiallisia tietoja myös useisiin muihin teoksiinsa. Kallisthenes puolestaan kirjoitti useita kirjoja Kreikan historiasta.

## Lähteet

## Kirjallisuutta

*
John Wartique

**John Wartique** (s. 25. kesäkuuta 1990 Seraing) on belgialainen moottoriurheilija. Hän kilpaili Karting-sarjoissa vuodet 2003-2008. Vuonna 2009 Wartique ajoi Ranskan Peugeot Sport 207 Mestaruussarjassa saavuttaen neljä palkintokorokesijaa. Hän jatkoi vuonna 2010 sijoittuen sarjan yhdeksänneksi. Vuonna 2011 Wartique ajoi myös Clio Cup ja Euro Clio Cup -sarjoissa yhden kilpailun jatkaen samalla Peugeot Sport 207 -sarjassa. Vuonna 2012 Wartique siirtyi formulaluokkiin ja ajoi GP3-sarjassa. Hän ajoi kymmenen kilpailua saavuttamatta pisteitä.

## GP3-tulokset
Boyfriend No. 2

"**Boyfriend #2**" on yhdysvaltalaisen R&B-laulajan Pleasure P:n kappale. Se julkaistiin toisena singlenä hänen ensimmäiseltä studioalbumiltaan *[[The Introduction of Marcus Cooper]]*. Kappaleen sanoittivat ja tuottivat Rico Love ja EHood & E2, ja single julkaistiin 2. joulukuuta 2008.

Kappale nousi sijalle 42 Yhdysvaltain *Billboard* Hot 100 -musiikkilistalla ja toiselle sijalle *Billboard* R&B/Hip-Hop Songs -listalla, ja se on näin ollen Pleasure P:n kaikkien aikojen menestynein listahitti.

## Musiikkivideo
Pleasure P ja Kai Crawford ohjasivat kappaleen musiikkivideon, ja se sai ensi-iltansa Myspacessa 27. tammikuuta.

## Remix-versiot
*"Boyfriend #2" (The Council Remix) (featuring Flo Rida) (Official Remix)
*"Boyfriend #2" (Remix) (featuring Ludacris)
*"Boyfriend #2" (Remix) (featuring DJ Webstar)
*"Boyfriend #2" (Remix) (featuring Ghostface Killah)
*"Boyfriend #2" (Remix) (featuring Usher)
*"Boyfriend #2" (Remix) (featuring 2 Pistols)

## Listasijoitukset

## Lähteet
Boyfriend (Lou Began kappale)

"**Boyfriend**" on kappale ja single saksalaisen laulajan Lou Began neljänneltä studioalbumilta Free Again.

## Kappaleet
;CD single
#
#

## Musiikkivideo
Dave Coba ohjasi musiikkivideon ja se kuvattiin Berliinissä.

## Listasijoitukset

## Lähteet
Francesca (maalaus)

**Francesca** on taiteilija Väinö Blomstedtin temperamaalaus kankaalle, 51×38 cm, vuodelta 1897. Ateneumin taidemuseo tallensi sen kokoelmiinsa vuonna 1927.

Väinö Blomstedtin Francesca muistuttaa joiltain osin Italian vanhojen kirkkojen freskoja. Tätä vaikutelmaa luovat sen madonnamainen Francesca, läpikuultavat väripinnat sekä maalauksen pysähtynyt, hieman taianomainen tunnelma. Maalaus vie katsojan toiseen maailmaan, se on unen ja unohduksen valtakunta. Väripinnan alla on kuin vaaleanruskea kangas, joka luo yleisvärisävyn maalaukselle.

Blomstedtin Francescan lähtökohta on Danten Jumalaisen näytelmän kohtaus, jossa runoilija tapaa Helvetissä ikuiseen kaipaukseen tuomitut langenneet rakastavaiset, Francesca di Riminin ja Paolon. Unikon tuoksu, muistot, unet ja näyt luovat yhdessä näkymättömän, katsojan pysähdyttävän todellisuuden.

Väinö Blomstedt opiskeli 1890-luvun puolivälissä Pariisissa Paul Gauguinin ateljeessa. Tämä oli tärkeä ajanjakso hänen siirtyessään sen jälkeen yhä enemmän symbolismiin, sen aiheisiin ja ilmaisuun.

## Lähteet
Anja Olavinen: Väinö Blomstedt: Francesca. Teoksessa Ateneum-opas. Toim. Timo Huusko, 2007, s.59.

## Aiheesta muualla
*
Boyfriend (Miki Fujimoton kappale)

"**Boyfriend**" on japanilaisen poplaulajan Miki Fujimoton neljäs single. Se julkaistiin 7. marraskuuta 2002 ja se myi yli 43 000 kappaletta.

## Kappalelista
# Boyfriend (ボーイフレンド Bōifurendo)
# Osananajimi (幼なじみ)
# Boyfriend (ボーイフレンド Bōifurendo) (Instrumental)

## Aiheesta muualla
*Boyfriend  Up-Front Works -sivustolla
Emenike Mbachu

**Emenike Uchenna Mbachu** (s. 21. toukokuuta 1989) on nigerialainen jalkapalloilija. Pelipaikaltaan hän on laitahyökkääjä. Mbachu edustaa lempääläläistä Sääksjärven Loisketta.

Mbachu siirtyi Rovaniemen Palloseuraan keväällä 2012 Kakkoseen pudonneesta PS Kemistä, jossa hän viimeisteli viisi maalia yhdeksässä pelissä Ykkösessä kaudella 2011 voittaen samana vuonna sarjan mestaruuden. RoPSissa Mbachu teki kolmen kauden aikana 67 pelissä yhdeksän maalia ja voitti Suomen Cupin vuonna 2013. Kauden 2014–2015 hän vietti Maltan pääsarjassa Naxxar Lionsin riveissä, kunnes alkuvuodesta 2015 palasi takaisin Suomeen ja Tampereen Ilveksen riveihin. Hän pelasi Ilveksessä 27 ottelua tehden yhden maalin. Kaudeksi 2016 Mbachu siirtyi sarjaporrasta alemmas, Ykkösen Hakaan.

## Lähteet
Terry Plumeri

**Terry Plumeri** (28. marraskuuta 1944 Greensboro, Pohjois-Carolina – 31. maaliskuuta 2016 Dunnellon, Florida) oli yhdysvaltalainen elokuvasäveltäjä. Hän työskenteli elokuvien parissa vuodesta 1984 lähtien. Plumeri sävelsi musiikkia muun muassa elokuviin *[[Armoton kaupunki]]*, *[[Musta kotka]]*, *[[Menneisyyden uhka]]*, *[[Pahan lähettiläät]]*, *[[Paholaisrock]]* ja *[[Knight club – yön ritarit]]*. Hän sai vuonna 1993 Independent Spirit -ehdokkuuden *Pahan lähettiläät* elokuvan sävellyksestä.

Citrus Countyn poliisi löysi Plumerin murhattuna tämän asunnolta, jonka ovessa havaittiin murtojälkiä, 1. huhtikuuta 2016.

## Lähteet

## Aiheesta muualla
* 
* Terry Plumerin kotisivu
Faith Friday Obilor

**Faith Friday Obilor** (s. 5. maaliskuuta 1991 Aba, Nigeria) on nigerialainen jalkapalloilija. Hän on pelipaikaltaan keskuspuolustaja. Obilor pelaa moldovalaisessa FC Sheriff Tiraspolissa.

Obilor aloitti uransa kotimaansa Babanawa FC:ssä. Kaudeksi 2011 hän teki sopimuksen Ykkösessä pelanneen PS Kemi Kingsin kanssa. Seuraavana vuonna Obilor siirtyi saman sarjan Rovaniemen Palloseuraan, jossa onnistui ensimmäisellä kaudella saavuttamaan nousun Veikkausliigaan. Syyskauden 2012 hän pelasi lainalla liigajoukkue FC Inter Turussa.

Kaudella 2013 Obilor pelasi RoPS:ssa 31 liigaottelua ja oli mukana voittamassa Suomen Cupia. Veikkausliigakaudella 2015 Obilor saavutti RoPS:n kanssa SM-hopeaa ja hänet valittiin kauden päätteeksi vuoden liigapuolustajaksi. Tammikuussa 2016 Obilor siirtyi kauden mittaisella sopimuksella FC Interiin.

## Saavutukset
* Suomen Cup 2013 (RoPS), 2017 (HJK)
* SM-kulta 2017 (HJK)
* SM-hopea 2015 (RoPS)
* Vuoden liigapuolustaja 2015
:Tilanne 22. heinäkuuta 2015.

## Lähteet
Neidonkärsäkalla

**Neidonkärsäkalla**, aik. *kärsäkalla*, (*Arisaema candidissimum*) on myrkyllinen vehkakasvilaji (heimo *Araceae*). Se kasvaa luonnonvaraisena Länsi-Kiinassa. Lajia myös viljellään monivuotisena koristekasvina eli perennana.

## Lähteet

## Aiheesta muualla
* Suomen Lajitietokeskus: Neidonkärsäkalla – ''Arisaema candidissimum''
* Flora of China: ''Arisaema candidissimum''
Kevin Bassinson

**Kevin Bassinson** on yhdysvaltalainen musiikkileikkaaja ja elokuvasäveltäjä. Hän on työskennellyt televisiosarjojen ja elokuvien parissa vuodesta 1989 lähtien. Bassinson on säveltänyt musiikkia muun muassa elokuviin *[[Kyttä antaa kyytiä]]* (kansainväliseen jakeluun), *[[Cyborg]]*, *[[Eight Days a Week (elokuva)|Eight Days a Week]]* ja *[[100 Girls]]*. Pääosin hän on toiminut musiikkileikkaajana televisiossa ja elokuvissa, kuten *[[Nash Bridges]]*, *[[West Wing]]*, *[[Gran Torino]]* ja *[[J. Edgar]]*. Bassinson huomioitiin vuonna 2001 DVD Exclusiven Video Premiere -palkinnolla *100 Girls* -elokuvan sävellyksestä.

## Aiheesta muualla
*
Stratos (suklaa)

**Stratos** on norjalainen Nidarin vuonna 1938 julkaisema suklaa. Sitä mainostetaan ”kevyenä ja ilmavana” suklaana, sillä valmistusprosessissa suklaaseen sisällytetään ilmakuplia. Stratos on yksi Nidarin suurimmista ja tärkeimmistä tuotemerkeistä.

Nimi Stratos on peräisin stratosfääristä, ilmakehän alimmasta kerroksesta. Stratoksen pakkauksessa oli kuva pilvisestä taivaasta, mutta se muutettiin vuoden 2009 alussa. Nykyisessä pakkauksessa on kuva iloisesta lehmästä.
Ndukaku Alison

**Ndukaku Udoka Alison** (s. 12. elokuuta 1991) on nigerialainen jalkapalloilija, pelipaikaltaan keskuspuolustaja. 

Alison siirtyi RoPS:aan keväällä 2012 Roi Et United FC:stä, Thaimaan kolmannelta sarjatasolta.
Piippuköynnökset

**Piippuköynnökset** eli **piippukukat** (*Aristolochia*) on piippukukkakasveihin eli piippuruohokasveihin (heimo Aristolochiaceae) kuuluva suku. Se on heimon tyyppisuku. Sen lajeja käytetään koristekasveina.

## Lajeja
* algerianpiippuruoho (*Aristolochia fontanesii*)
* herttapiippuruoho eli piippuruoho (*Aristolochia clematitis*)
* golaninpiippuruoho (*Aristolochia scabridula*)
* idänpiippuköynnös (*Aristolochia manshuriensis*)
* jättipiippuköynnös (*Aristolochia grandiflora*)
* kalvaspiippuruoho (*Aristolochia pallida*)
* kielipiippuköynnös (*Aristolochia zollingeriana*)
* koukkupiippuköynnös (*Aristolochia contorta*)
* kukkapiippuköynnös (*Aristolochia tomentosa*)
* kärsäpiippuköynnös (*Aristolochia macroura*)
* libanoninpiippuruoho (*Aristolochia paecilantha*)
* lännenpiippukukka eli lännenpiippuköynnös (*Aristolochia macrophylla*)
* nukkapiippuköynnös (*Aristolochia tomentosa*)
* pelikaanipiippuköynnös (*Aristolochia gigantea*)
* rikkipiippuköynnös (*Aristolochia kaempferi*)
* sepopiippuruoho (*Aristolochia rotunda*)
* siropiippuköynnös (*Aristolochia littoralis*, syn. *A. elegans*)
* virginianpiippuköynnös (*Aristolochia serpentaria*)
* välimerenpiippuruoho (*Aristolochia sempervirens*)

## Lähteet
Ditchling

**Ditchling** on noin  asukkaan kylä ja kunta (*civil parish*) East Sussexin kreivikuntaan kuuluvassa Lewesin hallintopiirissä Kaakkois-Englannissa. Kylä sijaitsee lähellä West Sussexin rajaa, ja sen pinta-ala on 15,5 neliökilometriä. 

Kylän kuuluisia asukkaita on muun muassa laulaja Dame Vera Lynn, muusikko Herbie Flowers ja kirjailija-kuvittaja Raymond Briggs.

## Lähteet
Isoprofeetankukka

**Isoprofeetankukka** eli **profeetankukka** (*Arnebia pulchra*) on lemmikkikasveihin (*Boraginaceae*) kuuluva kasvi, jota viljellään monivuotisena koristekasvina.

## Lähteet
* Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. .

### Viitteet
John Scott (säveltäjä)

**Patrick John O'Hara Scott** (s. 1. marraskuuta 1930 Bishopston, Bristol) on englantilainen elokuva- ja televisiosäveltäjä. Hän on työskennellyt elokuvien parissa vuodesta 1965 lähtien. Scott on säveltänyt musiikkia muun muassa elokuviin *[[Sumuru – paholaisen tytär]]*, *[[He rakastelivat saappaat jalassa]]*, *[[Hälytys päämajassa]]*, **, *[[Lionheart – liian kova kuolemaan]]* ja *[[Remember the Titans – titaanien taistelu]]*. Hän on säveltänyt myös televisiosarjoihin *[[Teddy Edward]]*, *[[Merten salaisuudet]]*, *[[Return of the Saint]]* ja *[[Buried Secrets]]*.

Hänet huomioitiin vuonna 1984 Razzie-ehdokkuudella huonoimmasta sävellyksestä elokuvasta *[[Yor]]*.

## Aiheesta muualla
*